Studebaker

Studebaker er et amerikansk bilmerke som ble produsert i årene 1902–1966.

I 1852 begynte brødrene Henry og Clem Studebaker i deres eget lille verksted å produsere vognhjul til hestevogner i South Bend, Indiana. De utvidet etterhvert til å produsere hele vogner, og var i 1875 den største produsenten i verden, med mer enn 1 million i årlig produksjon av alt fra prærie- til statsmannsvogner. Til tross for at selskapet var veletablert innen  hestevognfremstilling, hang man godt med i den teknologiske utviklingen, og så tidlig som i 1902 ble den første el-drevne bilen produsert. Denne ble fulgt av bensindrevne biler i 1904. Frem til 1911 produserte Studebaker biler i samarbeid med Garford Automobiles, og fra 1909 også med- E-M-F Company (Everitt-Metzger-Flanders). Fra august 1912 var imidlertid produksjonen helt og holdent Studebakers egen, noe den ble fram til 1954, da merket fusjonerte med et annet amerikansk bilmerke, Packard. Produksjonen av Packard-biler ble imidlertid lagt ned med 1958-årgangen, og Studebaker var alene igjen, til merket ble avviklet i 1966.

 Modeller 

 Studebaker Big Six  1920- Studebaker Commander  1927-1935, 1937-1958, 1964-1966 Studebaker Dictator  1927-1936 Studebaker Erskine  1927- Studebaker President  1927-1942, 1955-1958 Studebaker Champion  1939-1958 Studebaker Land Cruiser  1947-1954 Studebaker Starlight  1947- Studebaker Conestoga  1954-1955 Studebaker Speedster  1955 Studebaker Scotsman  1957-1958 Studebaker Lark  1959-1966 Studebaker Avanti  1963-1964

Hawk-serien:

 Studebaker Flight Hawk  1956 Studebaker Golden Hawk  1956-1958 Studebaker Power Hawk  1956 Studebaker Sky Hawk  1956 Studebaker Silver Hawk  1957-1959 Studebaker Hawk  1960-1961 Studebaker Gran Turismo Hawk  1962-1964

 Eksterne lenker 


Kategori:Bilmerker